CELEX: 22007D0141
Language: hu
Date: 2007-10-26 00:00:00
Title: Az EGT Vegyes Bizottság 141/2007 határozata ( 2007. október 26. ) az EGT-megállapodás II. mellékletének (Műszaki előírások, szabványok, vizsgálatok és tanúsítás) módosításáról

10.4.2008   
            
            
               HU
            
            
               Az Európai Unió Hivatalos Lapja
            
            
               L 100/68
            
         
      AZ EGT VEGYES BIZOTTSÁG
   
   141/2007 határozata
   (2007. október 26.)
   az EGT-megállapodás II. mellékletének (Műszaki előírások, szabványok, vizsgálatok és tanúsítás) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás II. mellékletét a 2007. szeptember 28-i 109/2007 EGT vegyes bizottsági határozat (1) módosította.
            
         
               (2)
            
            
               Az elemekről és akkumulátorokról, valamint a hulladékelemekről és -akkumulátorokról, továbbá a 91/157/EGK irányelv hatályon kívül helyezéséről szóló, 2006. szeptember 6-i 2006/66/EK európai parlamenti és tanácsi irányelvnek (2) a HL L 339., 2006.12.6., 39. o. és a HL L 139., 2007.5.31., 39. o. által helyesbített változatát bele kell foglalni a megállapodásba.
            
         
               (3)
            
            
               A 2006/66/EK irányelv 2008. szeptember 26-ával hatályon kívül helyezi a megállapodásba foglalt 91/157/EGK tanácsi irányelvet (3), amely ennek következtében 2008. szeptember 26-tól kezdődően a megállapodás értelmében hatályát veszti,
            
         A KÖVETKEZŐKÉPPEN HATÁROZOTT:
   1. cikk
   A megállapodás II. mellékletének XV. fejezete a következőképpen módosul:
   
               1.
            
            
               A szöveg a 12w. pontot (850/2004/EK bizottsági rendelet) követően a következő ponttal egészül ki:
               
                           „12x.
                        
                        
                           
                              32006 L 0066: az Európai Parlament és a Tanács 2006. szeptember 6-i 2006/66/EK irányelve az elemekről és akkumulátorokról, valamint a hulladékelemekről és -akkumulátorokról, továbbá a 91/157/EGK irányelv hatályon kívül helyezéséről (HL L 266., 2006.9.29., 1. o.) a HL L 311., 2006.11.10., 58. o. által helyesbítve.”
                        
                     
         
               2.
            
            
               A 11. pont (91/157/EGK tanácsi irányelv) szövegét 2008. szeptember 26-i hatállyal el kell hagyni.
            
         2. cikk
   A HL L 311., 2006.11.10., 58. o. által helyesbített 2006/66/EK irányelvnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2007. október 27-én lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (4).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2007. október 26-án.
      
         
            az EGT Vegyes Bizottság részéről
         
         
            az elnök
         
         Stefán Haukur JÓHANNESSON
         
      
   
   
      (1)  HL L 47., 2008.2.21., 29. o.
   
   
      (2)  HL L 266., 2006.9.26., 1. o.
   
   
      (3)  HL L 78., 1991.3.26., 38. o.
   
   
      (4)  Alkotmányos követelmények fennállását jelezték.